Alanud nädalavahetusel on Saku Suurhallis tänavune mootorrataste näitus Tallinn Motor Show. Kahel päeval saavad huvilised uudistada nii värskeimat mototehnikat kui ka ohtralt teisi motondusega seotud teemasid ja tegevusi.
Tallinn Motor Show’le toovad kõik suuremad mootorrataste, mopeedide ja ATV-de tootjad ning lisavarustuse müüjad ühe katuse all välja oma uusima mudelivaliku. Sarnaselt eelmisele aastale on taas suurelt kohal Harley-Davidson, Indian, Kawasaki, BMW, Yamaha, KTM, Suzuki, Ducati ning ohtralt teisi kaubamärke. Täieliku osalejate nimekirjaga saab tutvuda messi kodulehel www.motorshow.ee.
Muuhulgas toimub messi raames Eestis loodud, taastatud või ümber ehitatud projektitsiklite konkurss, mille publiku lemmik saab auhinnaks 1000 eurot. Sarnaselt eelmisele aastale osaleb konkursil kõige erinevamas stiilis motoprojekte alates elektritsiklitest ja lõpetades täielikult restaureeritud ajalooliste mootorratastega. Projektirataste konkursi võitja selgub publikuhääletuse teel ja parim kuulutatakse välja pühapäeval kell 17:40.
Forte külastas vahetult enne Motor Show algust Renard Speed Shoppi ja vestis pisut juttu 1979 aasta BMW R90/6 rattale 2017. aasta näo andnud Andres Uibomäega (pildil võistlusrattaga).